

**ДО**

**ИЗПЪЛНИТЕЛНИТЕ ДИРЕКТОРИ/УПРАВИТЕЛИТЕ**

**НА ЛЕЧЕБНИТЕ ЗАВЕДЕНИЯ, БАЗИ ЗА ОБУЧЕНИЕ И**

**НА ЛЕЧЕБНИ ЗАВЕДЕНИЯ, КОИТО НЯМАТ ОДОБРЕНИЕ ЗА ОБУЧЕНИЕ НА СПЕЦИАЛИЗАНТИ**

**Относно:**

1.Указания, касаещи **предложенията** на лечебните заведения на места, финансирани от държавата/МФД/ и **обявяването** **на свободни длъжности** за специализанти.

2.Заповед №РД-19-9/29.12.2022 г. на министъра на здравеопазването, с приложенията за определяне броя на местата за специализанти, финансирани от държавата за 2023 г. обучението на които трябва да започне не по-късно от 31.03.2023 г.

**УВАЖАЕМИ ГОСПОДИН/ГОСПОЖО ДИРЕКТОР/УПРАВИТЕЛ,**

Във връзка с писмо на Министерство на здравеопазването /МЗ/, относно **предложения на** МФД и **обявяване на свободни длъжности** за специализанти от базите за обучение, обръщам внимание:

Съгласно разпоредбата на чл. 17, ал. 1 и 2 от Наредба 1 от 2015г. за придобиване на специалност в системата на здравеопазването (наредбата) базите за обучение /базите/ обявяват целогодишно, включително на интернет страниците си, свободните длъжности за специализанти. Обявяването на свободни длъжности за специализанти става, като се попълни таблица: „Образец за подаване на необходимата информация за свободни длъжности за специализанти по клинични специалности“. Формата може да бъде изтеглена от сайта на столична РЗИ, панел „Следдипломно обучение“.

Едновременно с публикуване на обявата на интернет-страницата на лечебното заведение, базите уведомяват по електронен път и съответната регионална здравна инспекция (РЗИ) за обявените от тях свободни длъжности за специализанти. РЗИ от своя страна публикува на интернет страницата си постъпилата информация за свободни длъжности за специализанти.

Важно! Базите за обучение с утвърдени от министъра на здравеопазването МФД, /два пъти в годината: до 15 август за заявилите МФД през първо полугодие и до 15 януари за заявилите МФД през второ полугодие на съответната година/, също заявяват вече утвърдените МФД в споменатият образец: „Образец за подаване на необходимата информация за свободни длъжности за специализанти по клинични специалности“.

За местата за специализанти, които се заемат на основание срочен трудов договор по реда на чл. 11, ал. 1, т. 1 от наредбата лечебните заведения, с изключение на заявилите места по реда на чл.13 съобразяват изискването на чл. 91, ал. 2, т. 3 от Кодекса на труда (КТ), съгласно който срокът за подаване на необходимите документи за участие в конкурс не може да бъде по-кратък от 1 месец (посоченото изискване не важи единствено за специалност Обща медицина).

Важно е да се има предвид, че при обучение за придобиване на специалност по реда на чл. 13 от наредбата базите за обучение **не** обявяват конкурс по реда на КТ.

 В тази връзка, при кандидатстване по реда на чл.13 се спазват определените в наредбата срокове: до 20 април, за лечебните заведения, заявяващи места през първо полугодие, съответно до 20 септември за заявяващите места през второ полугодие.

 Местата се обявяват с: „Образец за МФД от лечебните заведения по чл.13, ал.1 на наредбата (Obrazec\_MFD\_LZ13 (1).xlsx)“, който прилагам, достъпен и на сайта на Столична РЗИ, панел „Следдипломно обучение“.

Във връзка с предвиденото в чл. 44, ал. 2 на наредбата задължение, което касае публикуване на интернет страниците на РЗИ на информацията за предложените от базите за обучение МФД, **но все още неутвърдени** със заповед на министъра на здравеопазването, за които потенциалните кандидати следва да заявят писмен интерес, бих искал да обърна внимание, че образецът, който до сега се използваше при събирането на информация **за обявените** от базите за обучение **свободни длъжности** за специализанти е неприложим. Във връзка с унифициране на процеса по публикуване на информация по чл. 44, ал. 2 на наредбата прилагам и образец, по който да бъде събирана и обобщавана информацията за **предложенията** на базите за обучение за МФД: „Образец за подаване на предложения от бази за обучение за места за специализанти по клинични специалности, финансирани от държавата“, достъпен и на сайта на Столична РЗИ, панел „Следдипломно обучение.“

За улеснение, прилагам и: Образец за МФД от базите за обучение, за които има заявен интерес от потенциални кандидати (Obrazec\_MFD\_training\_bases (2).xlsx), попълван от базите за обучение при заявяване на МФД за утвърждаване за които има заявен интерес от потенциални кандидати. Формата е налична за изтегляне и от сайта на Столична РЗИ, панел „Следдипломно обучение.

Важно условие, при подаване на информация от базите за свободни длъжности за специализанти и предложения на МФД е да имат валидна заповед за одобрение/акредитация за обучение по конкретната специалност, същата да не е с изтекъл срок и специалността, за която се обявява конкурс да фигурира в заповедта.

В допълнение, прилагам Заповед №РД-19-9/29.12.2022 г., с приложенията за определяне броя на местата за специализанти, финансирани от държавата за 2023 г. обучението на които трябва да започне не по-късно от 31.03.2023 г., качени и на сайта на Столична РЗИ. За улеснение утвърдените за територията на София-град места са оцветени.

За въпроси:

д-р Наумова, 0889 440 469; 0878 991 759.

****

****

**С уважение**,

